Eiendomsmegler

Eiendomsmegler er et selskap eller person som driver megling, kjøp, salg og utleie av fast eiendom. 

Siden 2008 har eiendomsmegler vært en beskyttet tittel som bare kan benyttes av personer som har eiendomsmeglerbrev utstedt av Finanstilsynet. Jurister med tillatelse fra Finanstilsynet samt advokater kan også opptre som eiendomsmeglere. Medlemskap i Norges Eiendomsmeglerforbund (NEF) gir disse gruppene rett til å kalle seg megler MNEF. For å tildeles eiendomsmeglerbrevet fra Finanstilsynet kreves fullført treårig eiendomsmeglerstudium samt to års praksis som eiendomsmeglerfullmektig under tilsyn av en ansvarlig eiendomsmegler.  

Vanlige arbeidsoppgaver for eiendomsmegleren ved et boligsalg :
 bistå selger med planlegging og gjennomføring av salg
 lage prospekt over eiendommen
 annonsere i aviser og på internett
 gjennomføre visning og budrunde
 avholde kontraktsmøte mellom partene
 fylle ut nødvendige dokumenter og sende aktuelle papirer for tinglysning
 foreta det økonomiske oppgjøret mellom partene

Referanser

Eksterne lenker  
 Finanstilsynet sin liste over godkjente eiendomsmeglerforetak
 Utdanning.no sin liste over skoler som tilbyr bachelor i eiendomsmegling (Med opptakskrav)

Forretningsmessige beskjeftigelser
Eiendomsmegling